اینگیلتره باش ناظیری ترسا می، آمریکا پرزیدنتی دونال ترامپا، "روسیا دولت باشقانی ولادیمیر پوتینه قارشی دقت‌لی اولماسی"نی توصیه ائتدی.
دونالد ترامپ ایله گؤروشمک اوچون آمریکایا گئدن اینگیلتره باش ناظیری، فیلادلفیا‌داکی جمهوریتیچی پارتی لیدرلری کونفرانسیندا ایکی اؤلکه باغلانتیلاری موضوعسوندا قیمتلندیرمه‌لر ائدیلدی.
ایکی اؤلکه آراسین‌داکی باغلانت‌لارین "گوج‌لو و محکم" اولدوغونو ایضاح ائدن می، آمریکا ایله اینگیلتره‌نین عینی پرینسیپ‌لر اطرافیندا دونیا مسئله‌لرینه باخدیغینی وورغولادی.
ترسا می‌ین دانیشماسی‌نین ان دقت چکیجی نقطه‌لرین‌دن بیری ایسه، پرزیدنت دونالد ترامپ‌ین روسیایا قارشی خبردار ائتمه‌سی اولدو.
ترامپا "پوتینه قارشی دقت‌لی اولماسی" توصیه‌سی وئرن اینگیلتره باش ناظیری، "باشقان ریگان‌ین دا میخائیل قورباچوو ایله مذاکیره ائدرکن ائتدیغی 'گوون، لاکین دوغرولا رفتارینی توتماقدا فایدا وار." دئدی.
روسیانین کریممه‌دکی ایشغالینی ده تنقید ائدن می، موسکوانین آددیم‌لاری‌نین دقت‌لی و یاخین‌دان ایزلنیلمه‌سی لازیم اولدوغونو دیله گتیردی.
ترور تشکیلاتی داعش ایله موباریزه موضوعسونا دا توخونان ترسا می، آمریکا و اینگیلتره‌نین، بو موضوعدا چوخ قرارلی ایکی اورتاق اولدوغونو وورغولادی.
داعشین ایسلام دینی‌نین آدینی ایستیفاده ائده‌رک ائتدیگی ایشلرین بوتون مسلمان‌لارا مال ائدیله بیلمه‌یه‌جگینی وورغولایان ترسا می، اینگیلتره‌ده ده چوخ سایدا مسلمان وطنداشین محصولدار و باریش شکیلده یاشادیغینی ایضاح ائتدی.
می همچین‌ین، اولوسلار آراسی تشکیلات‌لارین فونکسیونلاری‌نین چوخ اهمیت‌لی اولدوغونو آنجاق بو تشکیلات‌لارین دیندیریلیر حالا گلدیگینی و اصلاحات احتیاجی‌نین اؤنه چیخدیغینی سؤزلرینه علاوه ائتدی.
باشکند واشینگتوندا بو گون ترامپ ایله گؤروشه‌جک اینگیلتره باش ناظیری می، 20 ژانویه‌ده وظیفه‌سی گؤتورن یئنی آمریکا پرزیدنتی‌نین ایلک خاریجی دیپلوماتیک قوناغی اولا‌جاق.
